EkBass/fiwiki-20250220-pages-articles huggingface dataset:
Leväsentie

Leväsentie on Kuopiossa kulkeva katu. Tien pituus 5,9 kilometriä. Tie on 1+1-kaistainen, mutta sillä on erittäin lyhyitä nelikaistaisia osuuksia: Tasa­vallan­kadun risteys, noin sata metriä ja Kolmisopentien/Rauhalahdentien risteys, noin sata metriä. Tiellä on kolme liikennevalo-ohjattua risteystä. ==Joukkoliikenne== Tiellä kulkevat seuraavat linja-autolinjat: 7, 16, 21, 70, 74 ja 76. Luokka:Kuopion kadut
S4 league

S4 League on Pentavisionin kehittämä kolmannen persoonan ammuntapeli, jota pelataan online-moninpelinä. Euroopassa S4 Leagueta isännöi Alaplaya (avoin myös Euroopan ulkopuolelle) ja Koreassa Pmang. Pelin nimen osa "S4" viittaa sanoihin Stylish, eSper, Shooting ja Sports. eSperillä viitataan "kykyihin", mitä hahmoilla on pelin virtuaalimaailmassa. == Lähteet == == Aiheesta muualla == * Virallinen Pohjois-Amerikan serveriS4 League * Virallinen Euroopan serveriS4 League * Virallinen Korean serveriS4 League Luokka:Vuoden 2008 videopelit Luokka:MMORPG-pelit Luokka:Windows-pelit
Käyttövapaus

Käyttövapaus tarkoittaa omistajan oikeutta käyttää esinettä ja oikeutta vaatia, etteivät sivulliset estä tai häiritse esineen käyttöä. Omistusoikeuteen kuuluu omistajan kompetenssi, dynaaminen suoja ja omistajanhallintaoikeus, joka muodostuu käyttövapaudesta ja staattisesta suojasta. Käyttövapaus ei voi olla samanaikaisesti usealla henkilöllä tai oikeushenkilöllä, paitsi jos kyseessä on yhteisomistus. Käsitettä käytetään myös muiden kuin esineen omistajan käyttöoikeudesta. Esimerkiksi käyttö- ja vuokraoikeuden haltija saa käyttää esinettä säädösten ja asianomaisten sopimusten määrittämin tavoin.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa I palstat 412–414. Käyttövapauden suojaa voidaan saada omistajankanteella, vahingonkorvauskanteella, turvaamistoimilla, virka-avulla ja esittämällä rangaistusvaatimus. Käyttövapauden rajoitukset koskevat tavallisesti kiinteistöjä. Tällaisia rajoittavia säännöksiä sisältyy ympäristö-, kaavoitus- ja rakennuslainsäädäntöön. Kiinteistöjen käyttöä rajoittavat muun muassa maa- aineslaki, metsälainsäädäntö, jätelaki, terveydensuojelulaki, luonnonsuojelulaki ja muinaismuistolaki sekä jokamiehenoikeus. ==Lähteet== Luokka:Esineoikeus
Kiinteistön vaihto

Kiinteistön vaihto on kiinteistön luovutustoimi, jossa vastikkeen pääosan muodostaa toinen kiinteistö. Kiinteistön kauppa on vastikkeellinen luovutus, jossa muu kuin kiinteä omaisuus muodostaa vastikkeen pääosan. Kiinteistönvaihto on melko harvoin käytetty toimenpide, mutta sitä tarvitaan esimerkiksi maatilojen tilusjärjestelyissä ja toteutettaessa kaavajärjestelyjä. Kiinteistönvaihtoon sovelletaan soveltuvin osin kiinteistön kauppaa koskevia säännöksiä kaupan muodosta, saannonmoitteesta ja kaupanvastuusta. Vaihtoon ei kuitenkaan sovelleta etuosto-oikeutta. Pelkässä kiinteistönvaihdossa osapuolet yleensä edellyttävät, että kiinteistöt ovat samanarvoiset. Useimmiten toinen sopijapuoli joutuu maksamaan myös muuta vastiketta, kuten rahaa tai osakkeita, välirahana arvojen erotuksen verran.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa I palstat 269–270. ==Katso myös== * Tilusvaihto ==Lähteet== ==Aiheesta muualla== * Luokka:Kiinteistöoikeus
Esirukous

Esirukous on rukous toisen ihmisen, ihmisryhmän tai asian puolesta. Kristillisten kirkkojen jumalanpalveluksissa on kirkon alkuajoista lähtien luettu esirukouksia kirkon, seurakunnan, papiston, valtakunnan ja sen hallitsijan, köyhien, sairaiden, leskien, orpojen, maailmanrauhan, sadon ja suotuisten ilmojen puolesta.Uusi tietosanakirja, Tietosanakirja oy 1960–1966.Otavan iso tietosanakirja, Otava 1960–1965. Raamatussa jo Abraham rukoili kuningas Abimelekin puolesta ja Jumala päästi tämän kirouksesta.Ensimmäinen Mooseksen kirja 20:17. Vanhassa testamentissa esirukous oli etenkin profeettojen tehtävä.Iso Raamatun tietosanakirja, Raamatun tietokirja 1988, ISBN 951-606-040-4. Uudessa testamentissa kehotetaan pitämään esirukouksia kaikkien ihmisten ja kaikkien vallanpitäjien puolesta, jotta tyyni ja rauhallinen elämä mahdollistuisi.Ensimmäinen kirje Timoteukselle 2:1. Eri kirkkojen jumalanpalveluksiin liittyy yleensä esirukous. Sen paikka jumalanpalveluksessa sekä nimitys vaihtelee. Läntisen perinteen mukaisissa kirkoissa esirukous rukoillaan yleensä saarnan jälkeen messun sanaosan lopussa, ennen ehtoollis-osaa. Suomen evankelis-luterilaisen kirkon kirkkokäsikirjassa sen nimenä on "Yhteinen esirukous". ja Ruotsin kirkon käsikirjassa "Kirkon esirukous". Katolinen kirkko Suomessa käyttää siitä nimitystä "Yleiset esirukoukset" Ortodoksisessa kirkossa vastaava rukous on nimeltään "Ektenia". Kirkkokäsikirjoissa on myös useita valmiita esirukouksia, joita voidaan käyttää sellaisenaan tai muokata esimerkiksi liittämällä siihen ajankohtaisia aiheita. Suomen evankelis-luterilaisen kirkon kirkkokäsikirjassa on ohjeita siitä, mitä yleiseen esirukouikseen voidaan liittää. Se tulisi valmistella yhdessä seurakuntalaisten kanssa erikseen kutakin jumalanpalvelusta varten.Esirukouksessa tulisi rukoilla kirkon ja seurakunan puolesta, esivallan julkisen vallankäytön ja rauhan puolesta. vaikeuksissa olevien ja ajankohtaisten asioiden puolesta. Erityisiä esirukouksen muotoja ovat Pyhä Jumala -rukous (Trishagion) ja litania, joka kuuluu paastonaikaan. Ruotsin kirkon käsikirjassa on ohje, että esirukouksen tulee liittyä seurakunnan tarpeisiin ja tilanteeseen. Sen laatii jumalanpalvelusta johtava pappi yhdessä seurakuntaisten kanssa, jotka voivat myös valmistella rukouksen yksin. ==Lähteet== Luokka:Kristilliset rukoukset de:Fürbittengebet Luokka:Jumalanpalvelukset
Aksios

Aksios (, ) on ortodoksisessa kirkossa pappeuteen vihittäessä käytetty huudahdus. Kheirotonian ja kheirotesian toimittamiseen kuuluu oleellisena osana se, että vihkivä piispa varmistaa kohta kohdalta vihittävän otollisuuden: joka kerta kun vihittävää puetaan toimitusvaatteisiin, piispa näyttää kyseisen vaatteen kirkkokansalle ja papistolle sekä lausuu kysyvään sävyyn: "Aksios". Tähän vastataan: "Aksios, aksios, aksios!", jonka jälkeen kyseinen vaate puetaan. Koko toimituksen jälkeen sama toistetaan vielä kerran ja uusi vihitty on valmis tehtäviinsä. Igumeniaa vihittäessä sana kuuluu "Aksia" Käytäntö periytyy jo alkukirkon ajalta: jo paavi Klemens I määräsi jo vuonna 97, että piispoja vihittäessä kirkkokansa vastasi "aksios" kolmesti esitettyyn kysymykseen "Onko hän todella kelvollinen tähän palvelutehtävään?". Samoin silloin kun toimitetun piispan tai papin vaalin tulos luetaan julki, piispa tai vanhin läsnä olevista papeista lausuu: "Aksios", johon vastataan kolminkertaisesti. == Lähteet == Luokka:Ortodoksisen kirkon käytännöt
Heinäperhoset

Heinäperhoset (Satyrinae) on täpläperhosten (Nymphalidae) alaheimo, joka joskus luetaan omaksi heimokseen.Tree of Life web project Heinäperhosia tunnetaan maailmanlaajuisesti yli 2400 lajiaKristensen (ed.) "Lepidoptera, Moths and Butterflies. Volume 1. Evolution, Systematics and Biogeography". Handbook of Zoology ISBN 978-3110157048 s. 290. Uusimpien tutkimusten mukaan ne eivät välttämättä muodosta monofyleettistä ryhmääThe Nymphalidae Systematics Group . Heinäperhosilla on hyvin vähän koko ryhmää yhdistäviä ulkoisia tuntomerkkejä. Käytännössä tällaisia ovat etusiipien tyviosan voimakkaasti laajentuneet siipisuonet, takasiipien diskaalisaran sulkeutuminen sekä perhosen keskiruumiin sivujen anepisternum-levyn pieni koko. Toukkien peräpää on kaksihaarainen. Alaheimon lajit ovat yleensä pieniä tai keskikokoisia päiväperhosia, joiden siivet ovat ruskeansävyiset - vain harvoilla lajeilla siniset, valkoiset tai läpinäkyvät - ja siivissä on tyypillisiä silmätäpläkuvioita, joiden määrä vaihtelee suuresti lajista ja joskus yksilöstäkin riippuen. Heinäperhoset ovat yleensä melko hyviä lentäjiä, mutta ne eivät liitele lentonsa aikana, kuten monet muut täpläperhosten heimon lajit. Lento on usein poukkoilevaa ja tanssahtelevaa. Useimmat heinäperhoset vierailevat kukilla mettä imemässä. Monista muista täpläperhosryhmistä poiketen heinäperhosten lajimäärä on suuri sekä tropiikissa että lauhkeilla alueilla. Heimon levinneisyys on kosmopoliittinen ja joillakin eristyneillä alueilla, kuten Uudessa Seelannissa, Uudessa Kaledoniassa ja Fidžillä, tavataan alueille endeemisiä heinäperhossukuja. Nimensä mukaisesti monen lajin toukkien ravintokasveina ovat eri heinälajit, mutta joukkoon kuuluu myös joitakin kaksisirkkaisilla kasveilla eläviä lajeja. Joillakin lajeilla esiintymisrunsaus vaihtelee vuodesta riippuen erikoisella tavalla: esim. eräät lajit voivat puuttua lennosta kokonaan parillisina vuosina, ja parittomina vuosina ne taas ovat lennossa. Tämä johtuu siitä, että toukan kehitys vie kaksi vuotta aikaa. ==Suomessa tavattavia heinäperhossukuja== Suomesta on tavattu 22 heinäperhoslajiaLuonnontieteellinen keskusmuseo: Suomen perhoset . *Aphantopus (tesmaperhonen, A. hyperantus) *Coenonympha – niittyperhoset *Erebia – nokiperhoset * Hipparchia (hietaheinäperhonen, H. semele) *Lasiommata (esim. tummapapurikko, L. maera) *Maniola – häränsilmät * Oeneis – kylmänperhoset *Pararge (täpläpapurikko, P. aegeria) == Lähteet == == Aiheesta muualla == *Funet: Heinäperhoset (Satyrinae) *ITIS: Satyrinae * kuvia lajeista *
Nuoret siivet

Nuoret siivet on Reino & The Rhinos -yhtyeen huhtikuussa 2009 julkaistu EP. EP on julkaistu Backstage Alliance -levy-yhtiön kautta. == Kappaleet == # # # # # == Kokoonpano == * Reino Nordin – laulu * Boris Nordin-Oroza – kitara * Seppo Salmi – kitara * Kari Hulkkonen – basso * Joakim Bachmann – rummut * Kasio – kosketinsoitin == Aiheesta muualla == * Playground Music * Meteli Luokka:Vuoden 2009 EP:t Luokka:Reino & The Rhinosin albumit
Tähän tyyliin

__NOTOC__ Tähän tyyliin on Reino & The Rhinos -yhtyeen ensimmäinen studioalbumi. Albumi on julkaistu Backstage Alliance -levy-yhtiön kautta 2. huhtikuuta 2008. Albumi ylsi Suomen virallisen listan sijalle 29, ja se pysyi listalla yhteensä neljä viikkoa. == Kappaleet == # # # # # # # # # # # # == Kokoonpano == * Reino Nordin – laulu * Boris Nordin-Oroza – kitara * Seppo Salmi – kitara * Kari Hulkkonen – basso * Joakim Bachmann – rummut * Kim Rantala – kosketinsoitin == Arvostelut == * Desibeli.net: Desibeli.net: Levyarvio * Dome.fi: Dome.fi: Levyarvio * Rumba: suopeaRumba: Levyarvio * Soundi: Soundi: Levyarvio == Lähteet == Luokka:Vuoden 2008 esikoisalbumit Luokka:Reino & The Rhinosin albumit
Fabulous Four

Fabulous Four oli vuosina 1964–1968 toiminut ruotsalainen popyhtye. Yhtye sai alkunsa, kun kaksi The Sharks -yhtyeessä soittanutta kaveria, Ulf Arvidsson (kitara ja laulu) ja Björn Magnusson (kitara ja laulu), lyöttäytyivät yhteen kahden entisen The Beatmakers -yhtyeen jäsenen Lalla Hanssonin (basso ja laulu) ja Jan Sandelinin (rummut) kanssa. Levytyssopimus syntyi heti seuraavana vuonna Fontana-nimisen levy-yhtiön kanssa ja yhtye teki ensisinglen ”I still love you / Boom boom”, joka ei vielä kuitenkaan menestynyt. Yhtyeeltä ilmestyi vielä pikkuhitti ”After all”, jonka jälkeen alkoi yhtyeen menestyskausi, sillä tämän jälkeen Ruotsin listan ensimmäiseksi nousi ”Puff the Magic Dragon”, joka on alun perin Peter, Paul and Maryn menestyshitti. Levyllä kosketinsoitinta soittaa vierailevana jäsenenä Hep Starsin Benny Andersson. Tämän jälkeen Ruotsin listoille nousivat vielä ”Island in the sun” (viides lista), ”Rhythm of the rain” (seitsemäs lista) ja ”Don’t go out into the rain” (neljäs lista). ==Diskografia== * FABULOUS FOUR / POP OF THE 60'S (2003) ==Aiheesta muualla== *Fabulous Fourin verkkosivut Luokka:Ruotsalaiset popyhtyeet
The Hounds

The Hounds oli vuosina 1965–1968 toiminut ruotsalainen popyhtye. Yhtyeen perusti Henrik Salander (kitara), joka tapasi Jan Ahlénin (laulu), joka ehdotti kavereitaan Lars Wallanderia (kitara ja laulu) ja Janne Önnerudia (rummut) mukaan. Mukaan saatiin vielä Jan Bråthe (basso ja laulu) ja The Hounds oli syntynyt. Vuoden kuluttua yhtye teki kaksi ensimmäistä levyään Very last day ja Exodus. Vuonna 1967 yhtye levytti cover-kappaleen "The Lion Sleeps Tonight", joka nousi listan ensimmäiseksi. Tämän jälkeen ilmestyivät vielä coverit "Sealed with a kiss, "A Summer song", "I’ll take you where the music’s playin’" ja "The Gipsy cried". ==Aiheesta muualla== *Hounds Official Site Luokka:Ruotsalaiset popyhtyeet Luokka:1960-luvun yhtyeet ja sooloartistit
The Shamrocks

The Shamrocks oli vuosina 1962 – 1968 toiminut ruotsalainen popyhtye. Yhtyeen perustivat Göran Andersson (kitara), Jan Granaht (kitara), Bernt Ek (basso) ja Björn Wrangert (rummut). Kun rautalanka vaihtui laulettavaan beat–musiikkiin, laulusolistiksi tuli Dick Emretzon. Muutaman vuoden kuluttua Andersson ja Ek jättivät yhtyeen ja heidän tilalleen saapuivat Jimmy Lindskog (kitara ja laulu) sekä itävaltalainen Dieter Feichtinger (basso ja laulu). Tämän myötä Granaht ja Wrangert alkoivat myös laulaa. Vaihdettuaan tyyliä yhtye teki ensimmäiset levytykset "We gonna make it" ja "A Lonely man". Käytyään Suomessa yhtye tapasi englantilaisen The Renegades -yhtyeen ja mieltyi "Cadillac"-hittiin, joka päätyi yhtyeen ohjelmistoon. Pian tämän jälkeen Lindskog erosi yhtyeestä ja hänet paikkasi Kent Risberg (kitara ja laulu), jonka kanssa alkoi yhtyeen nousukausi, sillä yhtye kävi esiintymässä Englannissa, Irlannissa, Saksassa, Alankomaissa, Belgiassa, Ranskassa, Luxemburgissa, Itävallassa, Italiassa, Suomessa, Norjassa ja Tanskassa. Yhtye oli myös todella suosittu Japanissa, jossa sen single "Don’t you know she’s mine / Day time, night time" oli suosittu. Granaht jätti yhtyeen 1968, minkä jälkeen Risberg, Feichtinger ja Wrangert esiintyivät vähän aikaa triona. ==Diskografia== * Smoke Rings (1966)http://rateyourmusic.com/release/album/the_shamrocks/smoke_rings/ ==Lähteet== Luokka:Ruotsalaiset popyhtyeet
Yleisurheilun sisäratojen Euroopan-mestaruuskilpailut 1976

Yleisurheilun sisäratojen Euroopan-mestaruuskilpailut järjestettiin vuonna 1976 Münchenissä, Länsi-Saksassa. Kisojen ajankohta oli 21.–22. helmikuuta. Kisapaikkana oli Olympiahalle, jonka juoksurata oli 179 metrin mittainen. == Mitalistit == === Miehet === Laji Kultaa Kultaa Hopeaa Hopeaa Pronssia Pronssia 60 m Valeri Borzov 6,58 Vasílios Papageorgópulos 6,67 Petăr Petrov 6,68 400 m Janko Bratanov 47,79 Hermann Köhler 48,19 Grzegorz Mądry 48,46 800 m Ivo Van Damme 1.49,2 Josef Schmid 1.49,8 Milovan Savić 1.49,9 1 500 m Paul- Heinz Wellmann 3.45,1 Thomas Wessinghage 3.45,3 Gheorghe Ghipu 3.46,1 3 000 m Ingo Sensburg 8.01,6 Józef Ziubrak 8.02,0 Ray Smedley 8.02,2 60 m aj Viktor Mjasnikov 7,78 Berwyn Price 7,80 Zbigniew Jankowski 7,92 Korkeushyppy Sergei Senjukov 222 Jacques Aletti 219 Walter Boller Bruno Brokken 219 Seiväshyppy Juri Prohorenko 545 Antti Kalliomäki 540 Renato Dionisi 530 Pituushyppy Jacques Rousseau 790 Valeri Podlužni 779 Joachim Busse 772 Kolmiloikka Viktor Sanejev 17,10 Carol Corbu 16,75 Bernard Lamitié 16,68 Kuulantyöntö Geoff Capes 20,64 Gerd Lochmann 20,29 Aleksandr Baryšnikov 20,02 === Naiset === Laji Kultaa Kultaa Hopeaa Hopeaa Pronssia Pronssia 60 m Linda Haglund 7,24 Sonia Lannaman 7,25 Elvira Possekel 7,28 400 m Rita Wilden 52,26 Jelica Pavličić 52,47 Inta Klimovitša 52,80 800 m Nikolina Štereva 2.02,2 Liljana Tomova 2.02,6 Gisela Klein 2.03,2 1 500 m Brigitte Kraus 4.15,2 Natalia Mărășescu 4.15,6 Rositsa Pehlivanova 4.15,8 60 m aj Grażyna Rabsztyn 7,96 Natalja Lebedeva 8,08 Bożena Nowakowska 8,14 Korkeushyppy Rosemarie Ackermann 192 Ulrike Meyfarth 189 Milada Karbanová 189 Pituushyppy Lidija Alfejeva 664 Jarmila Nygrýnová 657 Galina Goptšenko 648 Kuulantyöntö Ivanka Hristova 20,45 Svetlana Kratševskaja 20,06 Ilona Schoknecht 19,36 == Mitalitaulukko == 1\. 6 3 3 12 2\. 4 4 4 12 3\. 3 1 2 6 4\. 1 2 1 4 5\. 1 1 3 5 6\. 1 1 1 3 6\. 1 1 1 3 8\. 1 0 1 2 9\. 1 0 0 1 10\. 0 2 1 3 11\. 0 1 1 2 11\. 0 1 1 2 13\. 0 1 0 1 13\. 0 1 0 1 15\. 0 0 1 1 == Katso myös == *Suomi yleisurheilun sisäratojen Euroopan-mestaruuskilpailuissa 1976 == Lähteet == * 1976 Luokka:Vuoden 1976 yleisurheilu Luokka:Münchenin urheilu Luokka:Saksan yleisurheilu
Ebookers

Ebookers on vuonna 1999 perustettu nettimatkatoimisto. Ebookers on osa Expedia Group -matkailukonsernia. == Palvelut == Ebookers tarjoaa palveluja sekä vapaa-ajan matkustukseen että liikematkustukseen. Ebookers tarjoaa verkkosivuillaan lentolippujen, hotellivarausten, autonvuokrauksen ja matkapakettien varausjärjestelmät. == Konsernitiedot == Ebookers kuuluu Expedia Group -matkailukonserniin. == Lähteet == ==Aiheesta muualla== * Yrityksen verkkosivut * Ebookers Plc * Expedia Luokka:Suomalaiset matkatoimistot
Herman Ross

Herman Ross eli Herman Hermanninpoika Ross, myös Hermannus Ross, (n. 18. heinäkuuta 1672 Vaasa – 29. lokakuuta 1726 Turku) oli Turun akatemian teologian professori 1709 alkaen ja akatemian rehtori 1722–1724 sekä valtiopäivämies 1719. Hänen isänsä oli vaasalainen suurkauppias ja valtaporvari Herman Williaminpoika Ross, joka toimi myös Vaasan pormestarina, ja äitinsä Margaretha Jesenhaus. Alun perin Rossit tulivat Suomeen 1600-luvun alkupuoliskolla Skotlannista. Herman Ross oli kaksi kertaa naimisissa, ensin Anna Schäferin, sitten yliopiston rehtori Isak Pihlmanin tyttären Margaretan kanssa. Lapsia hänellä oli 11. Aikuisiksi eläneet pojat saivat akateemisen koulutuksen. Isak Ross päätyi isänsä tapaan professoriksi. Herman Ross oli katedraalikoulun lehtori, Jacob Ross toimi Jomalan kappalaisena ja Wilhelm Ross oli tutkimusmatkailija, joka kuoli karavaanimatkalla lähellä Damaskosta.Karl Hedman: Suomen Sukututkimusseuran Vuosikirja V (1921) Herman Ross, vaikka olikin arvostettu teologian 1. professori, oli merkittävämpi hallintomiehenä kuin tieteenharjoittajana. Venäläismiehityksen aikana hän oli tilapäisen kirkkohallituksen jäsen ja akatemian vararehtori. Hänet valittiin valtiopäiväedustajaksi vuonna 1726. Kansallisbiografia ==Lähteet== Luokka:Turun akatemian professorit Luokka:Turun akatemian rehtorit Luokka:Vuonna 1672 syntyneet Luokka:Vuonna 1726 kuolleet Luokka:Suomalaiset professorit
Everyday Soundtrack

Everyday Soundtrack on rap-artisti Redraman ensimmäinen studioalbumi. Albumi julkaistiin syyskuussa 2003. Albumin tuotannosta vastasa pääasiassa Redrama itse. Albumilla vierailee Alien Allies -ryhmä, johon kuuluivat Redraman lisäksi norjalaiset yhtyeet Madcon ja Paperboys. == Kappaleet == # # (mukana Critical) # # # # # # # # # (mukana Kapricon, Vinnie & Critical) # == Biitit == * Merchants, The: 1 * Redrama & Critical: 2 * Redrama: 3, 4, 5, 6, 7, 8, 9, 10, 12 * Redrama & Alien Allies: 11 == Singlet == * "If You with That" (2003) * "Hang It Up" (2003) * "Knuckleheadz" (2004) Luokka:Vuoden 2003 albumit Luokka:Vuoden 2003 esikoisalbumit Luokka:Redraman albumit
Gaius Julius Caesar (preettori)

Gaius Julius Caesar (noin 135 eaa. – 85 eaa.) oli roomalainen poliitikko ja diktaattori Julius Caesarin isä. Caesarin isä oli Sextus Julius Caesar ja hänen veljensä oli Sextus Julius Caesar. Hänen siskonsa Julia oli naimisissa Mariuksen kanssa. Caesar eteni urallaan aina preettoriksi asti vuonna 92 eaa. Hänen veljensä Sextus oli konsuli vuonna 91 eaa. Samana vuonna Caesar oli Aasian provinssin maaherrana. Kun Caesar palasi Roomaan syttyi Sullan ja Mariuksen välillä sisällissota. Marius joutui sodassa tappiolle ja tähän loppui myös Caesarin ura. Hän kuoli vuonna 85 eaa. Pisaessa. == Lähteet == * Luokka:Roomalaiset poliitikot
Street Music

Street Music on rap-artisti Redraman toinen studioalbumi. Albumi julkaistiin EMI-levy-yhtiön kautta syyskuussa 2005. Albumin nimikko kappale menestyi hyvin ja sai runsaasti radiosoittoja. Albumi voitti myös Emma-palkinnon vuoden hiphop/dance-albumista.Emma-gaala – Arkistovuosi 2005 == Kappaleet == # # # # # # # # # # (mukana Elastinen) # # == Biitit == * Jukka Immonen & Redrama: 1, 2, 3, 7, 8, 9, 10, 11, 12 * Redrama: 4, 5, 6 == Singlet == * "Street Music" (2005) * "Rest of Your Life" (2005) * "I Don't Know What to Tell You" (2005) ==Lähteet== == Aiheesta muualla == * Meteli Luokka:Redraman albumit Luokka:Vuoden 2005 albumit Luokka:Jukka Immosen tuottamat albumit
Julius Caesar (täsmennyssivu)

Julius Caesar voi viitata seuraaviin: * Gaius Julius Caesar, roomalainen diktaattori * Gaius Julius Caesar Octavianus, Rooman ensimmäinen keisari Augustus * Gaius Julius Caesar, preettori, edellisen isä * Sextus Julius Caesar, vuoden 91 eaa. konsuli, diktaattorin setä * Sextus Julius Caesar, diktaattorin isän isä * Lucius Julius Caesar, konsuli 90 eaa. * Gaius Julius Caesar Strabo, ediili 90 eaa. * Sextus Julius Caesar, konsuli 157 eaa., diktaattorin isän isän isän isä * Julius Caesar, englantilainen kriketinpelaaja * Julius Caesar, William Shakespearen näytelmä * Julius Caesar, Joseph L. Mankiewiczin elokuva vuodelta 1953 * Julius Caesar, Stuart Burgesin elokuva vuodelta 1970.
The Getaway (Redraman albumi)

__NOTOC__ The Getaway on rap-artisti Redraman kolmas studioalbumi. Albumi oli Redraman ensimmäinen, jonka julkaisi Rähinä Records -levy-yhtiö. Albumilta on julkaistu singlet "Music" ja "Rise". Niistä on julkaistu musiikkivideot. == Kappaleet == # # # # # # # # # # # # # # == Biitit == * Camoflage & Red: 1, 2, 3, 4, 5, 6, 7, 9, 10, 11, 12, 13, 14 * Jukka Immonen: 8 == Arvostelut == * Savon Sanomat: positiivinenSavon Sanomat: Levyarvio == Lähteet == Luokka:Redraman albumit Luokka:Vuoden 2009 albumit
’Splosion Man

’Splosion Man on Twisted Pixel Gamesin kehittämä toiminta- ja tasohyppelypeli. Se julkaistiin Xbox 360 -konsolin Live Arcade -latauspalveluun 22. heinäkuuta 2009 osana Microsoftin Summer of Arcade 2009 -kampanjaa. ’Splosion Man on toteutettu 3D-pelimoottorilla, mutta pelitapahtumat on sijoitettu kaksiulotteiseen ympäristöön. Pelaajan on tarkoitus ohjata pelihahmo läpi erilaisia esteitä ja pulmia sisältävien kenttien. Hyppääminen on pelissä korvattu räjähdyksellä, joka voi myös tuhota esimerkiksi vihollisia tai osia peliympäristöstä. Pelissä on yhteensä 100 kenttää, joista 50 on yksinpelissä ja 50 moninpelissä. Peli sijoittuu samaan maailmaan Twisted Pixel Gamesin aiemman pelin, The Maw’n kanssa. == Aiheesta muualla == * Pelin virallinen sivusto Luokka:Vuoden 2009 videopelit Luokka:Xbox 360 Live Arcade -pelit Luokka:Tasohyppelyt
Birgitan yö

thumb|250px|Birgitan kulkue vuonna 2008 Birgitan yö on Naantalissa vuodesta 2004 lähtien, heinäkuun puolessavälissä järjestettävä Taiteiden yö -tapahtuma. Se järjestetään vuosittain vanhassakaupungissa ja se kerää tuhansia kävijöitä. Sen ohjelmistoon kuuluu muun muassa kuvataide, musiikki, teatteri, tanssi ja kirjallisuus. Paikalliset liikkeet, galleriat ja museot ovat auki koko illan. Illan viimeinen ohjelmanumero on historiallisten hahmojen, Birgitan kulkue, joka päättyy Naantalin kirkossa pidettävään konserttiin. Tapahtuma on saanut nimensä Pyhästä Birgitasta. == Lähteet == == Aiheesta muualla == * * * * * * * * Luokka:Naantalin tapahtumat Luokka:Suomen kulttuuritapahtumat
Preparoitu kitara

Preparoitu kitara on soitin, jossa tavallisen kitaran kieliin kiinnitetään erilaisia esineitä, jotka muuttavat soittimen ääntä. ==Preparoiduilla kitaroilla soittavia kitaristeja== * Simon Angell (Patrick Watson) * Glenn Branca * Fred Frith * Yuri Landman * Micachu * Thurston Moore (Sonic Youth) * Lee Ranaldo (Sonic Youth) * Keith Rowe ==Katso myös== *Preparoitu piano ==Kirjallisuutta== * Prepared Guitar Techniques - Matthew Elgart/Peter Yates (Elgart/Yates Guitar Duo) ISBN 978-0-939297-88-7, California Guitar Archives, 1990 * Nice Noise - Bart Hopkin & Yuri Landman ISBN 978-0-972-731-36-2, Experimental Musical Instruments, 2012 Luokka:1900-luvun taidemusiikki
Naisen raivo

Naisen raivo () on Stephen Kingin romaani, joka valmistui vuonna 1995. Se käsittelee teemoiltaan perheväkivaltaa ja paranoiaa, jonka yhteydessä esitetään fantasiaelementtejä, joiden vaikuttimina on toiminut kreikkalainen mytologia. Kingin koko kirjallisesta tuotannosta Naisen raivo on vähiten myyty kirja, eikä se ole myöskään saanut erityisemmin kehuja osakseen lukijoilta ja kriitikoilta. Myöhemmin myös King on myöntänyt Naisen raivon olleen epäonnistunut teos. ==Juoni== Rose Daniels on elännyt 14 vuotta kurjaa avioliittoaan sadistisen aviomiehensä väkivallan uhrina. Mutta eräänä päivänä, kun hän löytää vuoteestaan veripisaran, hän tajuaa heränneensä pitkästä horroksestaan, jonka myötä hän ottaa ja lähtee pakoon aloittaakseen uuden elämänsä jossakin muualla. Hän löytää Sisaret & Tyttäret -nimisen yhdistyksen, joka majoittaa apua tarvitsevia nuoria naisia, kunnes he ovat valmiita pääsemään omille jaloilleen. Kun Rose löytää eräästä puodista "Rose Madder" -nimisen taulun, hän joutuu siihen maalatun naisen lumoihin. Taulu antaa Roselle enemmän tahdonvoimia ja ennen pitkää hän on hyväpalkkaisessa työssä ja asuu omassa yksiössään. Hänet valtaa kumminkin tunne, että hänen miehensä – joka on ammatiltaan poliisi – löytää hänet ennen pitkää, sillä Norman Daniels tietää, kuinka ihmiset löydetään. Eikä tämä välttämättä halua enää vain rangaista Rosea vaan tuhota hänet. Voiko ainoa toivo olla hänen ostamansa mystinen taulu, joka tuntuu tarvitsevan yhtä lailla Rosea kuin Rose sitä? ==Peruutettu elokuvahanke== Romaanille on pitkään ollut suunnitteilla elokuva. Vuonna 2000 HBO osti oikeudet elokuvan tekoon, mutta hanke ei edistynyt. Vuonna 2011 kertoi Naomi Sheridan laatineensa Naisen raivolle käsikirjoituksen. Käsikirjoitus ei kuitenkaan edennyt tuotantoon asti, ja hanke on peruutettu. ==Lähteet== Luokka:Stephen Kingin romaanit Luokka:Yhdysvaltalaiset fantasiaromaanit Luokka:Vuoden 1995 kirjat
Redrama EP

Redrama EP on rap-artisti Redraman vuonna 2001 julkaistu EP. Se julkaistiin Incredible Productionsin kautta. == Kappaleet == # Intro # Flames # Travel the Map # I Know They Watching (The Matrix) # You Never Know (mukana Farell & Organic) # URC (Undefineable Rhyming Creature) # Ronnie # Everyday Soundtrack Luokka:Vuoden 2001 EP:t Luokka:Redraman albumit Luokka:Suomalaiset hip hop -EP:t
Jim (täsmennyssivu)

Jim voi tarkoittaa seuraavia: * Jim, suomalainen televisiokanava ("Jotain ihan muuta") * Jim, englantilainen miehen etunimi * Jim, Fazerin suklaapatukkamerkki * Jim & The Beatmakers, 1960-luvulla toiminut suomalainen popyhtye * ǧīm eli jīm (ج), arabialainen kirjain * Shacknasty Jim (1851–1881), modoc-soturi.
Nathalie Teppe

Nathalie Teppe (s. 22. toukokuuta 1972 Bourg-en-Bresse, Ain, Ranska) on entinen ranskalainen yleisurheilija. Hänen päälajinsa oli seitsenottelu, jonka yksittäisissä lajeissa hän oli vahvimmillaan keihäänheitossa. Teppe sijoittui Splitin EM-kilpailuissa 1990 seitsenottelussa 15:nneksi 5 456 pisteellä. Barcelonan 1992 olympialaisissa hän oli 23:s 5 947 pisteellä ja Stuttgartin MM-kilpailuissa 1993 neljästoista 6 037 pisteellä. Helsingin EM-kilpailuissa 1994 hän sijoittui yhdeksänneksi sekä seitsenottelussa että keihäänheitossa. Hän heitti keihäänheiton loppukilpailussa tuloksen 57,52 metriä. Ottelussa hän kokosi 6 171 pistettä ja heitti ottelun yhteydessä keihästä 55,64 metriä. Göteborgin MM-kilpailuissa 1995 hän sijoittui seitsenottelussa 11:nneksi 6 213 pisteellä ja heitti ottelun yhteydessä keihästä 56,04 metriä. Ateenan MM- kilpailuissa 1997 hän sijoittui ottelussa 11:nneksi 6 242 pisteellä ja Sydneyn 2000 olympialaisissa 19:nneksi 5 851 pisteellä. Teppe sijoittui viisiottelussa Pariisin EM-hallikilpailuissa 1994 yhdeksänneksi 4 416 pisteellä, Tukholman EM-hallikilpailuissa 1996 seitsemänneksi 4 379 pisteellä sekä Maebashin MM- hallikilpailuissa 1999 kuudenneksi Ranskan ennätyksellä 4 472 pistettä. Nathalie Teppe voitti Ranskan mestaruuden ulkoradoilla seitsenottelussa vuosina 1992, 1996 ja 2000 sekä sisäradoilla viisiottelussa vuonna 2002. Hän on pituudeltaan 183-senttinen ja painoi aktiivivuosinaan 61 kiloa. ==Henkilökohtaiset ennätykset== * 200 metrin juoksu: 25,29 (1990; myötätuulta +2,4 m/s). * 100 metrin aitajuoksu: 13,72 (2000) * Korkeushyppy: 185 (1993) * Pituushyppy: 623 (2000), hallissa 627 (1999) * Kolmiloikka: 12,05 (1994) * Kuulantyöntö: 14,21 (2000) * Keihäänheitto: 61,60 (1994) ==Lähteet== * * * Luokka:Ranskalaiset yleisurheilun moniottelijat Luokka:Ranskalaiset keihäänheittäjät Luokka:Vuonna 1972 syntyneet Luokka:Elävät henkilöt
Venäjän koripallon superliiga-kausi 2007–2008

Kausi 2007–2008 oli 17. kausi, jolloin pelattiin Venäjän koripallon superliigan mestaruudesta. Teemu Rannikko oli kauden aikana ainoa suomalainen, joka pelasi sarjaa. Hänen joukkueensa oli Himki BK. Kauden voitti CSKA Moskova. == Sarjataulukko == Värien selitykset Pudotuspeleihin Liigakarsinta # Joukkue Ottelut Voitot Tappiot Korit Pisteet 1 PBK TsSKA Moskova 24 23 1 2174 - 1577 47 2 Himki BK 24 22 2 2092 - 1698 46 3 UNIKS Kazan 24 17 7 1962 - 1752 41 4 Triumf Ljubertsy 24 16 8 2049 - 1794 40 5 MBK Dynamo Moskova 24 15 9 1992 - 1834 39 6 Ural Great 24 12 12 1885 - 1880 36 7 Lokomotiv Rostov 24 12 12 1881 - 1881 36 8 Spartak Primorje 24 11 13 1880 - 1905 35 9 TsSK VSS Samara 24 10 14 1855 - 2018 34 10 Universitet Jugra 24 6 18 1870 - 2121 30 11 BK Spartak Pietari 24 5 19 1785 - 2088 29 12 Sibirtelecom Lokomotiv 24 4 20 1815 - 2269 28 13 Enisei 24 3 21 1770 - 2193 27 == Liigakarsinta == Värien selitykset Säilytti liigapaikkansa Putosi Venäjän koripallon superliiga B:hen # Joukkue Ottelut Voitot Tappiot Tehdyt korit Päästetyt korit Pisteet 1 TsSK VSS Samara 32 15 17 80.3 83.1 47 2 Universitet Jugra 32 12 20 81.6 87.0 44 3 BK Spartak Pietari 32 8 24 76.8 86.2 40 4 Enisei 32 7 25 77.3 91.0 39 5 Sibirtelecom Lokomotiv 32 6 26 75.9 94.7 29 == Pudotuspelit == {{Turnauspuu8 ||PBK TsSKA Moskova|2|Spartak Primorje|0 ||Triumf Ljubertsy|1|MBK Dynamo Moskova|2 ||UNIKS Kazan|1|Ural Great|2 ||Himki BK|2|Lokomotiv Rostov|1 ||PBK TsSKA Moskova|3|MBK Dynamo Moskova|0 ||Himki BK|3|Ural Great|1 ||PBK TsSKA Moskova|3|Himki BK|0 ||MBK Dynamo Moskova|3|Ural Great|1 }} == Aiheesta muualla == *Basket.ru *Euroliiga Luokka:Venäjän koripallon superliiga -kaudet Luokka:Koripallosarjojen kausi 2007–2008/2008
Piitimensaamelaiset

Piitimensaamelaiset ovat saamelaisten alkuperäiskansaan kuuluva etninen ryhmä Norjassa ja Ruotsissa. Ruotsissa heitä tavataan Arjeplogin ja Arvidsjaurin kunnissa Piitimenjoen varrella. Norjassa piitimensaame on jo kuollut, sitä puhuttiin Nordlandin läänissä. Piitimensaamella on vain 20 puhujaaEthnologue: Saami, Pite Viitattu 16.11.2013. ja se on kuoleva kieli. == Historia == Piitimensaamelaisten asuinseuduilla on ollut asutusta jo vuodesta 8000 eaa. Piitimensaamelaiset elivät metsästyksestä ja keräilystä ja säilyivät varsin koskemattomina aina 1600-luvulle saakka, jolloin Ruotsin kuningatar Kristiina määräsi, että alueen saamelaiset on käännytettävä kristinuskoon. Arjeplogiin rakennettiin ensimmäinen kirkko 1642. Alueelta löytyi hopeaa 1635, mikä johti ruotsalaisten massamuuttoon alueelle. Vuonna 1905 Norjan ja Ruotsin raja suljettiin eristäen maissa asuvat piitimensaamelaiset omiksi ryhmikseen. == Nykypäivä == Piitimensaamelaiset ovat uhanalainen etninen ryhmä. Kielen myötä myös kulttuuri kuolee kiihtyvää tahtia. Piitimensaamelaiset ovat pääosin sulautuneet ruotsalaiseen ja norjalaiseen kulttuuriin ja muista saamelaisista poiketen poronhoitoa ei juurikaan harjoiteta. ==Tunnettuja piitimensaamelaisia== Tunnettuihin piitimensaamelaisiin kuuluu Uppsalan yliopiston saamen kielen ja kulttuurin professori Israel Ruong (1903–1986). == Lähteet == == Aiheesta muualla == * http://www.pitesamisk.no Luokka:Saamelaiset
Kaya-metsät

Kaya-metsät ovat mijikendojen vanhoja asuinalueita, joissa he asuivat linnoitetuissa kylissä, kayoissa. Ne ovat nykyään hylättyjä, mutta mijikendoille pyhiä alueita. Yksitoista näistä Keniassa sijaitsevista metsistä muodostaa Unescon maailmanperintökohteen. Suullisen perimätiedon mukaan mijikendat joutuivat muuttamaan asuinmailtaan Somaliasta Keniaan 1500-luvulla. Perimätiedon mukaan ensimmäinen kaya perustettiin 1560. Varmaa on, että monet kayoista olivat asuttuja 1600-luvun alkupuolella. Linnoitettujen kylien asutus alkoi vähetä 1800-luvulla, kun monet asukkaat muuttivat läheisille maatiloille tai rannikkokaupunkeihin. Muuttoliike oli voimakkainta 1900-luvun alussa, ja 1940-lukuun mennessä lähes kaikki kayat olivat asumattomia. Kayat muodostuivat normaalisti ympyränmuotoisesta paaluvarustuksesta, jossa oli portteja kylään sisään. Porteille johti polkuja tiheän metsän läpi. Rakennukset olivat yleensä varustusta vasten. Kylän keskellä sijaitsi joko metsikkö tai suuri olkikattoinen rakennus, moro, jossa kylänvanhimmat kokoontuivat. Rakennukset ja varustukset ovat nykyisen lähes täysin hävinneet, mutta kylien pohjakaava on edelleen nähtävissä. == Lähteet == Luokka:Kenian maantiede Luokka:Unescon maailmanperintökohteet Keniassa
Kalevan kisat 2009

Kalevan kisat 2009 eli yleisurheilun Suomen-mestaruuskilpailut järjestettiin 31.7.–2.8.2009 Espoossa Leppävaaran stadionilla. Suomen-mestaruuksien lisäksi urheilijat tavoittelivat Suomen joukkueen kisapaikkoja Berliinin MM-kisoihin. Yleisradion listaamia etukäteen mielenkiintoisimpia kilpailuja olivat 110 metrin aitajuoksu, jossa lähelle MM-rajaa 13,62 s päässyt Juha Sonck yritti alittaa sitä, miesten keihään keskustelua herättäneen viimeisen kisapaikan ratkeaminen, naisten keihäs, seiväshyppääjien kamppailu kisapaikasta, pikajuoksukilpailut ja tuplamestaruutta kestävyysjuoksuissa puolustavien Jussi Utriaisen ja Annemari Sandell-Hyvärisen kilpailut.Yle: Kalevan kisat alkavat – seuraa näitä. 30.7.2009. Viitattu 31.7.2009. Viestijuoksun SM-kisat juostiin heinäkuussa. ==Mitalistit== === Miehet === ==== Juoksu- ja kävelylajit ==== ==== Kenttälajit ==== === Naiset === ==== Juoksu- ja kävelylajit ==== ==== Kenttälajit ==== == Lähteet == * Espoon Kalevan kisojen tulospalvelu , viitattu 6.8.2009 kello 20.22 * Suomen Urheiluliitto: Kalevan kisat alkoivat Leppävaarassa. Perjantain aamukilpailut. Www.sul.fi 31.7.2009. Viitattu 6.8.2009. * Suomen Urheiluliitto: Olli-Pekka Karjalainen sivusi Kalevan kisojen ennätystä. Perjantain iltakilpailut. Www.sul.fi 31.7.2009. Viitattu 6.8.2009. * Suomen Urheiluliitto: Viljo Toivanen kiskaisi keihäskarsinnan pisimmän kaaren. Lauantain aamukilpailut. Www.sul.fi 1.8.2009. Viitattu 6.8.2009. * Suomen Urheiluliitto: Tommi Evilä hyppäsi Kalevan kisojen ennätyksen 819. Lauantain aamukilpailut. Www.sul.fi 1.8.2009. Viitattu 6.8.2009. * Suomen Urheiluliitto: Teemu Wirkkala voitti loistavan keihäskilpailun. Sunnuntain kilpailut. Www.sul.fi 2.8.2009. Viitattu 6.8.2009. ===Viitteet=== == Aiheesta muualla == * Kalevan kisat 2009 Espoossa Luokka:Kalevan kisat Luokka:Vuoden 2009 yleisurheilu Luokka:Espoon urheilutapahtumat
Francine Landre

Francine Landre (s. 26. heinäkuuta 1970 Guadeloupe) on entinen ranskalainen yleisurheilija. Hänen päälajinsa oli 400 metrin juoksu ja hän voitti Euroopan mestaruuden 4 × 400 metrin viestijuoksussa. Landre sijoittui Stuttgartin MM- kilpailuissa 1993 kuudenneksi 4 × 400 metrin viestijuoksussa ajalla 3.27,08. Henkilökohtaisella 400 metrillä hän karsiutui välierissä ajalla 52,72; alkuerissä hän juoksi ajan 52,53. Helsingin EM-kilpailuissa 1994 hän juoksi 4 × 400 metrin viestissä ensimmäisen osuuden ja voitti kultaa Ranskan ennätyksellä 3.22,34. Hän ylsi myös 400 metrillä uransa parhaaseen arvokisasaavutukseen sijoittumalla kahdeksanneksi ajalla 52,57; alkuerissä hän juoksi ajan 51,92. Göteborgin MM-kilpailuissa 1995 hän keskeytti 400 metrin juoksun alkuerissä. Atlantan 1996 olympialaisissa hän sijoittui viestissä kahdeksanneksi ajalla 3.28,46. Budapestin EM-kilpailuissa 1998 hän sijoittui viestissä kuudenneksi 3.27,61. Sevillan MM-kilpailuissa 1999 hän karsiutui 400 metrin puolivälierissä ajalla 52,07. Edmontonin MM-kilpailuissa 2001 hän sijoittui viestissä kuudenneksi ajalla 3.27,54 ja karsiutui 400 metrin alkuerissä ajalla 52,57. Francine Landre voitti 400 metrin juoksussa Ranskan mestaruuden ulkoradoilla vuosina 1993, 1994, 1999, 2001 ja 2002 sekä sisäradoilla vuonna 1992. Hän on pituudeltaan 164-senttinen ja painoi aktiivivuosinaan 50 kiloa. == Henkilökohtaiset ennätykset == * 100 metrin juoksu: 11,64 (1986) * 200 metrin juoksu: 23,32 (2001) * 400 metrin juoksu: 51,21 (1994 ja 2001) * 800 metrin juoksu: 2.05,91 (1993) == Lähteet == * Luokka:Ranskalaiset pikajuoksijat Luokka:Vuonna 1970 syntyneet Luokka:Elävät henkilöt
Evelyne Élien

Evelyne Élien (s. 24. maaliskuuta 1964 Basse-Terre, Guadeloupe) on entinen ranskalainen yleisurheilija. Hänen päälajinsa oli 400 metrin juoksu ja hän voitti Euroopan mestaruuden 4 × 400 metrin viestijuoksussa. Élien sijoittui Soulin 1988 olympialaisissa seitsemänneksi 4 × 400 metrin viestijuoksussa ajalla 3.29,37 ja karsiutui 400 metrin juoksun puolivälierissä ajalla 53,36 (alkuerissä hän juoksi ajan 52,90). Splitin EM-kilpailuissa 1990 hän sijoittui viestissä viidenneksi Ranskan ennätyksellä 3.25,16 ja karsiutui 400 metrin välierissä ajalla 53,05 (alkueräaika oli 52,95). Stuttgartin MM-kilpailuissa 1993 hän osallistui vain viestiin, jossa Ranskan joukkue sijoittui kuudenneksi ajalla 3.27,08. Helsingin EM-kilpailuissa 1994 hän juoksi 4 × 400 metrin viestissä kolmannen osuuden ja voitti kultaa Ranskan ennätyksellä 3.22,34. Henkilökohtaisella 400 metrillä hän karsiutui välierissä ajalla 53,05 (alkuerissä hän juoksi ajan 52,54). Göteborgin MM-kilpailuissa 1995 hän karsiutui viestin välierissä ajalla 3.27,11 ja 400 metrin alkuerissä ajalla 53,34. Atlantan 1996 olympialaisissa hän sijoittui viestissä kahdeksanneksi ajalla 3.28,46. Sisäratojen MM-kilpailuihin Élien osallistui Sevillassa 1991 sijoittuen 4 × 400 metrin viestissä viidenneksi ajalla 3.34,05. Evelyne Élien voitti 400 metrin juoksussa Ranskan mestaruuden ulkoradoilla vuosina 1990 ja 1995. Hän on pituudeltaan 160-senttinen ja painoi aktiivivuosinaan 50 kiloa. ==Henkilökohtaiset ennätykset== * 400 metrin juoksu: 51,52 (1994) * 800 metrin juoksu: 2.03,45 (1988) ==Lähteet== * Luokka:Ranskalaiset pikajuoksijat Luokka:Vuonna 1964 syntyneet Luokka:Elävät henkilöt
Rio Grande (elokuva)

Rio Grande on John Fordin ohjaama yhdysvaltalainen lännenelokuva vuodelta 1950. Pääosissa ovat John Wayne ja Maureen O’Hara. Rio Grande on Fordin ratsuväkitrilogiaksi kutsutun elokuvasarjan kolmas osa. Sitä edelsivät Apassilinnake (1948) ja Keltainen nauha (1949). Monet pitävät sitä ratsuväkitrilogian parhaimpana elokuvana, vaikka Ford itse ei edes halunnut tehdä koko elokuvaa. == Tarina == Everstiluutnantti Yorke (John Wayne) on matkalla Rio Grandelle päin taistellakseen sotaisaa heimoa vastaan. Kuitenkin Yorke kohtaa vaikeimman vastuksen, kun hän sotaoikeudessa joutuu puolustautumaan epätavallista hyökkäystä pakenevia apasseja vastaan. Verisen yhteenoton tiimellyksessä hän taistelee palauttaakseen kunniansa ja pelastaakseen perheensä. == Näyttelijät == == Tuotanto == John Ford ei alun perin halunnut lainkaan ohjata Rio Grandea. Republic Pictures oli suostunut vuonna 1950 rahoittamaan Fordin lempiprojektin Vaitelias mies (1952) vain sillä ehdolla, että Ford tekisi sitä ennen Apassilinnakkeen ja Keltaisen nauhan kaltaisen lännenelokuvan.Munn 2004, s. 136 Republic oli huolissaan Vaiteliaan miehen menestyksestä ja halusi suojautua mahdollisilta tappioilta takuuvarmalla menestyselokuvalla. Ford löysi sopivan aiheen nopeasti ja elokuva kuvattiin kesällä 1950 Utahin Moabissa. Se kuvattiin mustavalkoisena, sillä B-elokuvilla tunnetuksi tullut Republic halusi säästää kustannuksissa. Pääosia näyttelivät Fordin useasti käyttämät vakionäyttelijät John Wayne ja Maureen O’Hara, jotka hiukan myöhemmin näyttelivät myös Vaiteliaan miehen pääosia.Munn 2004, s. 136-137 == Lähteet == * === Viitteet === == Aiheesta muualla == * Luokka:John Fordin ohjaamat elokuvat Luokka:Yhdysvaltalaiset lännenelokuvat Luokka:Yhdysvaltalaiset mustavalkoelokuvat Luokka:Vuoden 1950 yhdysvaltalaiset elokuvat
Darkstar

Darkstar on vuosina 1995-1999 toiminut saksalainen progressiivista metallia soittanut yhtye. Sen perustaja oli Psychotic Waltz -yhtyeen kitaristi Dan Rock, joka halusi soittaa Pink Floydin kaltaista musiikkia Psychotic Waltzin raskaudella. == Historia == === Marching into Oblivion === Euroopankiertueella vuonna 1991 Psychotic Waltz -yhtyeen kitaristi Dan Rock ystävystyi saksalaisen muusikon Siggy Blaseyn kanssa pian syntyi idea yhteisestä projektista. Kuitenkin vasta vuonna 1995 idea alkoi saada tuulta alleen, ja Dan Rock sai mukaansa projektiin Blaseyn lisäksi saksalaisen Martin Lordaniuksen ja Oliver Wernerin. Yhtye nauhoitti materiaalia Danin makuuhuoneessa ja Siggyn mini- kotistudiossa he saattoivat myös huolitella albumin soundia ja äänimaailmaa. Lopullinen äänitys tapahtui II maailmansodan aikaisessa bunkkerissa Frankfurtissa. Albumi Marching into Oblivion julkaistiin vuonna 1995 ja se sai paljon myönteistä palautetta sekä Psychotic Waltzin faneilta että muiltakin. Julkaisu on täysin instrumentaalinen ja sen tunnelma ja satunnaiset ääniefektit ovat apeita ja Pink Floydmaisia. === Heart of Darkness === Odotetun toisen albumin äänitysten aikana Dan Rock kävi läpi vaikeita aikoja henkilökohtaisessa elämässään, muun muassa isänsä kuoleman, mikä vaikuttikin tulevan levyn synkkyyteen. Albumi Heart of Darkness julkaistiin 1999. Se oli edeltäjäänsä kevyempi, space rock -vaikutteinen. Albumilla kuullaan myös toisen Psychotic Waltz -kitaristin Brian McAlpinin kitarasoolo sekä Sonny Hollis, Dominic Moscatella, Steve Summers vierailevinä ääninä. Yhtye hajosi pian albumin julkaisun jälkeen. ==Jäsenet== * Dan Rock - kitara * Siggy Blasey - koskettimet * Martin Lordanius - basso * Oliver Werner - rummut === Vierailleet muusikot === * Brian McAlpin * Sonny Hollis * Dominic Moscatella * Steve Summers == Diskografia == * Marching into Oblivion (1995) * Heart of Darkness (1999) Luokka:Saksalaiset metalliyhtyeet
Erakkotuulihaukka

Erakkotuulihaukka (Falco dickinsoni) on itäafrikkalainen jalohaukka. Se on saanut nimensä englantilaisen lääkärin ja lähetystyöntekijän John Dickinsonin kunniaksi, joka pyydysti ensimmäisen tyyppinäytteen eli holotyypin. == Koko ja ulkonäkö == Linnun pituus on 27–30 cm, siipien kärkiväli 61–68 cm ja paino 167–246 g. Naaras on noin 4 % pitempi ja painaa 10–20 % enemmän kuin koiras. Erakkotuulihaukan höyhenpuku on pääosin tummanharmaa, pää ja yläperä ovat vaaleanharmaat, siivet ja pyrstö ovat alapuolelta vaalean- ja tummanharmaan poikkiraitaiset, sekä iso silmä, vahanahka ja koivet ovat keltaiset. Nuori lintu on ruskeanharmaa ja tummaraitainen. == Esiintyminen == Erakkotuulihaukat elävät Afrikassa päiväntasaajan eteläpuolella Kongon eteläosista ja Tansaniasta Etelä-Afrikan pohjoisosiin ja Namibian koillisosiin. Se on yleinen Sansibarin ja Pemban saarilla. Lajin elinympäristön ala on noin 3,6 miljoonaa neliökilometriä ja maailman populaatio on kooltaan 10 000–100 000 yksilöä. == Elinympäristö == Laji asustaa savanneilla, aukkoisissa metsissä ja soistuneilla alueilla, mielellään palmuja ja apinanleipäpuita (Adansonia) kasvavilla alueilla. == Lisääntyminen == Pesä on usein korkealla kuolleen palmun latvassa tai apinanleipäpuun kolossa, joskus vasarapäähaikaran vanhassa pesässä. Naaras munii 1–4 munaa ja hautoo niitä noin kuukauden. Poikaset jättävät pesän lentokykyisinä 33–35 päivää vanhoina. == Ravinto == Erakkotuulihaukan ruokavalio koostuu liskoista, linnuista, sammakkoeläimistä, hyönteisistä ja nilviäisistä. Se seuraa mielellään maastopaloja ja saalistaa palon alta pakoon pyrkiviä eläimiä. == Lähteet == * globalraptors.org * kestreling.com (kuvia) === Viitteet === Luokka:Jalohaukat
Koiranelämää (televisiosarja)

Koiranelämää () on ranskalainen piirrossarja, joka kertoo humoristisesti koirien asuttamasta talosta. Sarjan päähahmoina on kaksi sekarotuista koiraveljestä, joiden molempien nimi on Poju. Sarja on tehty vuosina 1996–1998. Suomessa sitä on esittänyt MTV Juniori. == Henkilöt == * Poju on sekarotuinen koira, joka on veljeään rauhallisempi ja herkempi. Hänellä on musta läiskä vasemman silmänsä ympärillä. * Poju on kaimansa veli, joka on kuitenkin villimpi ja haluaa juhlia. Hänellä on musta läiskä oikean silmänsä ympärillä. * Pepita on vaaleanpunainen mäyräkoira, joka usein juoruaa talon muitten koirien kanssa. Hän on Everstin mielenkiinnon kohde. * Eversti on vanha terrieri, joka usein haluaa Pepitan itselleen. Hän on joutunut pyörätuoliin "urhean" tekonsa vuoksi. * Amalia Brutus on keski-ikäinen, harmaa tanskandoggi, joka on naimisissa Ilmari Brutuksen kanssa. Hän aiheuttaa usein riitaa talossa ja hänellä on kolme pentua. * Ilmari Brutus on keski-ikäinen, harmaa tanskandoggi, joka on naimisissa Amalia Brutuksen kanssa. Hän on talon muiden uroskoirien tavoin laiska. * Rex on harmaa saksanpaimenkoira. Hän on talon poliisikoira, mutta ei usein suorita ammattiaan hyvin. * Bubu on keltainen, sekarotuinen "lihava, laiska ja haiseva" koira. Hän joutuu usein noloihin tilanteisiin. * Rouva Räyhkä on utelias, violetti "isännöitsijän koira", joka levittää talossa monia huhuja ja juoruja. Hänellä on talon muitten koirien tapaan usein ongelmia Pojujen kanssa. * Aleksanteri on ruskea, pitkäkarvainen vinttikoira, joka on omistaa talon. * Rouva Kiki on ruskea afgaani, joka on naimisissa herra Kikin kanssa. * Herra Kiki on harmaa bulldoggi, joka on naimisissa rouva Kikin kanssa. Hän metsästää ja on usein mustasukkainen vaimostaan. * Väiski, Ketun naama ja Luikku ovat Pojujen ystäviä. He asuvat hökkelissä yhdessä. * Tom Tom on kauppa-koira. == Aiheesta muualla == * Koiran elämää Juniorilla * Luokka:Ranskalaiset animaatiosarjat Luokka:1990-luvun piirrossarjat Luokka:Canal+:n televisio-ohjelmat
Wild Child

Wild Child on Nick Mooren ohjaama komediaelokuva vuodelta 2008. Se kertoo Los Angelesissa kasvaneesta 16-vuotiaasta villistä ja huolettomasta Poppy Mooresta, jonka äiti on kuollut. Eräänä päivänä hänen isänsä saa tarpeekseen tyttärensä tempuista ja toteuttaa uhkauksensa lähettää Poppy englantilaiseen sisäoppilaitokseen. Elokuvan soundtrackilla kuullaan muun muassa Joan Jettin ”Real Wild Child” -kappale. Elokuvan ensi-ilta oli eri maissa eri aikoihin – yleisömenestys oli Australiassa ja joissain muissakin maissa hyvä, toisissa hiukan huonompi. == Juoni == Elokuva alkaa siitä, kun Poppyn isän uusi naisystävä on muuttamassa heille. Poppy ei halua naisystävän muuttavan heille, joten hän päättää ”auttaa” purkamaan tavaroita kavereidensa kanssa ja lopulta hän hyppää mereen mukanaan isänsä naisystävän vaatteita. Hänen isänsä on uhkaillut jo aiemmin lähettävänsä Poppyn englantilaiseen sisäoppilaitokseen ja Poppyn viimeisin temppu oli hänen isälleen liikaa, joten Poppy lähetetään Englantiin. Englannissa Poppy on aluksi todella hankala, mutta saa pian uusia ystäviä, jotka yrittävät yhdessä saada hänet erotetuksi. He ajattelevat, että jos Poppy seurustelisi rehtorin pojan kanssa, hänet erotettaisiin varmasti. Suunnitelma lähtee etenemään hyvää tahtia, mutta sitten Poppy ihastuukin Freddieen. Lopulta Poppya ollaan jo erottamassa, mutta hän ei enää haluaisikaan lähteä. Poppy sai tietää, että hänen oikea äitinsäkin oli käynyt samaa koulua. == Näyttelijät == Luokka:Yhdysvaltalaiset komediaelokuvat Luokka:Vuoden 2008 yhdysvaltalaiset elokuvat Luokka:Brittiläiset komediaelokuvat Luokka:Vuoden 2008 brittiläiset elokuvat Luokka:Brittiläiset nuortenelokuvat Luokka:Yhdysvaltalaiset nuortenelokuvat Luokka:Elokuvat koulusta ja koulutuksesta
Koiran elämää

Koiran elämää () on Frontier Developmentsin kehittämä ja Sony Computer Entertainmentin julkaisema toimintaseikkailupeli. Peli on julkaistu vuonna PlayStation 2:lle. == Tarina == Pelin päähenkilö on sekarotuinen ja hieman ilkikurinen koira Jake. Hänen tehtävänään on pelastaa Daisy, jonka sieppasivat Neiti Peachesin kaksi apulaista, ilkeät koirarankkurit. Jaken on löydettävä Daisy nopeasti, sillä Neiti Peaches aikoo tehdä Daisysta ja monista muistakin koirista "kissanruokaa". Peliin sisältyy lisäksi useita minipelejä. Pelissä voi Jaken lisäksi ohjata monia muitakin koiria. Siinä on kolme isoa aluetta, joissa voi vapaasti liikkua: Jaken koti Clarksville, MinniWahWahin laskettelu- keskus ja Boom City. Jake voi haistella hajuja, merkata reviiriä, kaivaa, kerjätä ruokaa, uida, leikkiä ja haastaa muita koiria leikkeihin; tehdä kaikkea, mitä koira voi. Jaken on suoritettava tehtäviä ja kerättävä luita, jotta hän voi pelastaa Daisyn. Pelin lopussa, Jaken saavuttua Neiti Peachesin tehtaaseen, pelaajan on hajotettava suuri kone, johon Daisy on menossa muussattavaksi. Jake pelastaa Daisyn ja neiti Peaches putoaa itse kissanruokakoneeseen. == Ääninäyttelijät == === Englanninkielinen versio === Kerry Shale ääninäytteli kaikkia hahmoja. === Suomenkielinen versio === == Aiheesta muualla == * Luokka:PlayStation 2 -pelit Luokka:Toimintaseikkailupelit Luokka:Vuoden 2003 videopelit